ועדת העבודה והרווחה, כנסת 24, פרוטוקול מספר 75, 2022-01-26 10:40

יוראי להב-הרצנו: שלום לכם.

יוראי להב-הרצנו: ברשות יושבת ראש הוועדה, חברת הכנסת אפרת רייטן, אני מתכבד לפתוח את הדיון הנוסף היום בנושא מעקב אחר תנאי עבודתם של עובדי הבמה והקולנוע במסגרת צו הביטוח הלאומי (סיווג מבוטחים וקביעת מעבידים).

יוראי להב-הרצנו: זה נושא מאוד מאוד חשוב שאנחנו מלווים בוועדה וגם באופן אישי כבר הרבה מאוד זמן.

יוראי להב-הרצנו: אני אשמח, מאחר ויש לנו מעט זמן, כי הדיונים הקודמים התעכבו, אני לא אציג את הנושא בעצמי, אלא פשוט אעביר אותו לאיתמר לדבר.

יוראי להב-הרצנו: בבקשה.

איתמר אביטן: תודה רבה כבוד יושב הראש.

איתמר אביטן: דבר ראשון, באמת כמו שציינת, אתה מוביל את העניין הזה תקופה וסייעת לנו רבות יחד עם השר איציק שמולי להכניס אותנו תחת הצו.

איתמר אביטן: ובעצם להיות זכאים לדמי אבטלה יחד עם המנכ"ל היקר של הביטוח הלאומי, שראה את הצורך ונרתם לעניין.

איתמר אביטן: והוא מתעסק בזה קרוב ליותר משנה ונלחם עבורנו.

איתמר אביטן: אז קודם כל תודה.

איתמר אביטן: אנחנו בעצם בספטמבר 2021 נכנסנו תחת הצו, ובעצם חברי עובדי התרבות, הסט, הבמה, נהפכו להיות זכאים לדמי אבטלה.

איתמר אביטן: מה שהציל, אני יכול להגיד, הרבה אנשים.

איתמר אביטן: זה לא מקצוע שמתפרנסים ממנו, אנחנו לא טייקונים.

איתמר אביטן: וזה בהחלט רשת ביטחון שנתנה לנו הרבה הרבה יכולת להשתכר ולשמור על כלכלת הבית.

איתמר אביטן: נוצרה לקונה, של נושא הגבייה שיצרה בעיה.

איתמר אביטן: שזה לקונה שהייתה נראית לנו שאפשר לפתור אותה די במהרה.

איתמר אביטן: נוצר מצב שהעובדים גם משלמים במקדמות, כי הם המעסיקים מכריחים אותם לעבוד ולא לקבל תלוש שכר, אלא להגיש להם חשבוניות.

איתמר אביטן: רק ככה אפשר לעבוד בתעשייה הזאת.

איתמר אביטן: ובעצם הגישו חשבוניות.

איתמר אביטן: הם משלמים מקדמות ונוצר מצב שגם מנכים להם דמי ביטוח לאומי מהמשכורת וגם הם משלמים מקדמות.

איתמר אביטן: ויצר מצב שהם בעצם שילמו במשך חודשים כמעט כפול ביטוח לאומי והם יוכלו להזדכות על זה רק בסוף השנה.

איתמר אביטן: פנינו לביטוח הלאומי וכמובן הם ישר נרתמו לעזור.

איתמר אביטן: ובעצם הם הציעו פתרון שהוא פתרון שקיים בביטוח הלאומי, לגבי עובדי שגרירויות זרות.

איתמר אביטן: אמרו לנו זה הפתרון.

איתמר אביטן: הייתה ישיבה מאוד גדולה של כל האיגודים, יחד עם דני זקן, בגיבוי מלא של מנכ"ל הביטוח הלאומי.

איתמר אביטן: ונמצא פתרון.

איתמר אביטן: הפתרון היה מוסכם על כולם.

איתמר אביטן: ולצערנו כמו הרבה דברים במדינה שהיו תקועים בגלל שלא הייתה ממשלה, לא היה אפשר לקדם את זה במהלך כל 2021 כמעט.

איתמר אביטן: אחרי זה תקציב, לא היה לנו עם מי לדבר פה.

איתמר אביטן: ובעצם נוצר מצב שמנכ"ל הביטוח הלאומי בעצם עשה עזרה כפולה ודחה למעסיקים את תשלומי הביטוח הלאומי כדי להעביר את המקדמות.

איתמר אביטן: כל פעם הוא מסייע לנו יותר ויותר כדי לשמור על העובדים הפשוטים.

יוראי להב-הרצנו: איפה הדברים נמצאים היום?

איתמר אביטן: כיום הדחייה של מנכ"ל הביטוח הלאומי נגמרה.

איתמר אביטן: הוא בעצם גובה מהמעסיקים על 2020-2021.

איתמר אביטן: וכרגע, מי שלא נמצא פה ואני לא יודע אם הם בזום, פשוט משרד האוצר מתנגד.

איתמר אביטן: למרות שאין לזה עלות תקציבית, אין תוספת מבוטחים, אין פה כלום.

איתמר אביטן: רק שינוי מנגנון הגבייה, פשוט מתנגד ושם לנו רגליים לא להעביר את מה שהביטוח הלאומי הציע וכולם מסכימים, גם המעסיקים, גם העובדים.

איתמר אביטן: ופה אנחנו נמצאים במצב הזה.

איתמר אביטן: עכשיו אנחנו מתחילים את 2022 ויש צפי, יש סיכוי שמה שנקרא על חודש ינואר אפילו ייגבה ביטוח לאומי כמעט כפול ואת הכסף הזה העובדים יראו חזרה רק סוף 2022.

איתמר אביטן: זהו.

איתמר אביטן: ואנחנו מתכנסים פה היום, אולי לשמוע את האוצר, מה שיחליט כבוד יושב הראש.

יוראי להב-הרצנו: כן.

יוראי להב-הרצנו: תכף נשמע את האוצר.

יוראי להב-הרצנו: תודה רבה לך על הדברים שלך, איתמר.

יוראי להב-הרצנו: אני כן אשמח לתת למנכ"ל הביטוח הלאומי.

מאיר שפיגלר: קודם כל, איתמר, תודה רבה.

מאיר שפיגלר: אנחנו לא עושים טובה.

מאיר שפיגלר: אנחנו יודעים שמה שנעשה לגבי הפרילנסרים, במקרה הזה עובדי סט ובמה, זה מוצדק, זה הכרחי, זה היה מחויב המציאות.

מאיר שפיגלר: והלוואי וזה היה נעשה שעה אחת קודם.

מאיר שפיגלר: מה שקורה הוא איתמר פשוט לא ירד לרזולוציות, אבל אני בכל זאת אעשה את זה.

מאיר שפיגלר: יש כאן מצב חלמאי, בסדר?

מאיר שפיגלר: כמו חלם.

מאיר שפיגלר: הביטוח הלאומי גובה מאותם חבר'ה שנמצאים תחת צו סיווג מעסיקים בעצם פעמיים.

מאיר שפיגלר: פעם אחת מתוקף היותם שכירים ופעם אחת מתוקף היותם עצמאים, הם משלמים מקדמות.

מאיר שפיגלר: ועל בסיס המקדמות גובים מהם דמי ביטוח לאומי.

מאיר שפיגלר: בסוף השנה, זאת אומרת הם בעצם מממנים את התזרים של הביטוח הלאומי שלא לצורך ובסוף השנה עושים התחשבנות ומחזירים להם את ההחזר.

מאיר שפיגלר: זה אחד.

מאיר שפיגלר: זה טירוף.

מאיר שפיגלר: אבל אם בכך לא די, אז גם אלה שמקבלים מהם שירותים הולכים ומעבירים לביטוח הלאומי את החלק שהם צריכים לתת.

מאיר שפיגלר: זה סדר גודל של כ-19.6%.

מאיר שפיגלר: ואז מה עושה הביטוח הלאומי?

מאיר שפיגלר: צריך אחר כך לעשות התחשבנות כפולה.

מאיר שפיגלר: קודם כל להחזיר לפרילנסרים, שאותם מייצג איתמר, את ההפרש בין מה שהוא שילם כשכיר למה שהוא נדרש לשלם כנותן שירותים.

מאיר שפיגלר: וכמובן מה שאנחנו גבינו מאותו גורם שקיבל מהם את השירותים, לצורך העניין המפיקים.

מאיר שפיגלר: אנחנו הצענו פורמט אחר לחלוטין.

מאיר שפיגלר: שכפי שאמר איתמר, לא מוסיף ולו ציפורן, ציפורן של אדם נוסף שיהיה תחת צו סיווג מעסיקים.

מאיר שפיגלר: זה נאמר השכם וערב לאגף התקציבים.

מאיר שפיגלר: נעשתה כאן עבודה מאוד מאוד מקצועית של אנשי הביטוח הלאומי בראשות דני זקן, שהוא ציין את שמו לפני כן.

מאיר שפיגלר: וכמובן בעצה אחת גם עם הפרילנסרים, קרי עובדי הסט והבמה, וגם עם המפיקים.

מאיר שפיגלר: והגענו למתווה ראוי שסוף סוף מפשט תהליכים וגורע מהבירוקרטיה האיומה והנוראה.

מאיר שפיגלר: זה טוב למעסיקים, קרי לפרילנסרים.

מאיר שפיגלר: זה טוב לנותני השירותים, זה טוב לביטוח הלאומי גם כן.

יוראי להב-הרצנו: המתווה הזה כבר מיושם.

מאיר שפיגלר: לא, ממש לא.

מאיר שפיגלר: מה שקורה שאגף התקציבים ממשרד האוצר מתנגד.

מאיר שפיגלר: מדוע?

מאיר שפיגלר: מכיוון שיש להם שיטה נהדרת.

מאיר שפיגלר: ולשיטה הזאת קוראים השלכת רוחב.

מאיר שפיגלר: זאת אומרת כל דבר שהם לא רוצים כי זה לא תואם את המשנה הסדורה שלהם, יש להם קוד - השלכת רוחב.

מאיר שפיגלר: ובזה נגמר הסיפור.

מאיר שפיגלר: שמים את זה בצד.

מאיר שפיגלר: לא משנה כל העבודה שנעשתה, ישיבות על גבי ישיבות שהיו איתם וגם עם כמובן הגורמים הרלוונטיים קרי עובדי הסט והבמה והמפיקים.

מאיר שפיגלר: בסוף זה מגיע לנקודה שהם אומרים "לא" ובזה נגמר הסיפור.

מאיר שפיגלר: מה נעשה בשנת 2021?

מאיר שפיגלר: כאב לנו.

מאיר שפיגלר: אז אני דחיתי את התשלומים של הפרילנסרים במשך שנה.

איתמר אביטן: של המעסיקים דחית.

מאיר שפיגלר: של המעסיקים, סליחה, של המפיקים התכוונתי.

מאיר שפיגלר: של אלה שמקבלים את השירותים מעובדי הסט והבמה.

מאיר שפיגלר: אוקיי?

מאיר שפיגלר: במשך כשנה.

מאיר שפיגלר: ומצאנו דרך לפתור את הסוגיה הזאת לגבי כל שנת 2021 בתיאום.

מאיר שפיגלר: גם עם המפיקים וגם עם הפרילנסרים.

מאיר שפיגלר: אבל השנה, שנת 2021 נגמרה.

מאיר שפיגלר: למה ללכת עקום?

מאיר שפיגלר: למה לא ללכת ישר?

מאיר שפיגלר: מה קרה?

מאיר שפיגלר: כל הזמן רק להתפתל?

מאיר שפיגלר: איפה אנחנו נמצאים כאן?

מאיר שפיגלר: ואנחנו רוצים לגמור עם זה אחת ולתמיד.

מאיר שפיגלר: הגיע הזמן.

מאיר שפיגלר: אגב, זו חובתנו, לא זכותנו.

מאיר שפיגלר: וכאן זה עומד.

מאיר שפיגלר: שאגף התקציבים כרגע לא מסכים להתקדם.

מאיר שפיגלר: הוא מתנגד.

מאיר שפיגלר: אנחנו עומדים על כך שההסדר שאנחנו הצענו הוא ראוי בכל היבט שלא יהיה: בפן המקצועי והציבורי והבירוקרטי והענייני.

מאיר שפיגלר: ואנחנו חושבים שצריך לסיים את זה אתמול ולא מחר.

מיכל רוזין: רגע, רק אם אפשר, מה הטענה של אגף התקציבים?

יוראי להב-הרצנו: שיש השלכות רוחב.

מאיר שפיגלר: אמרתי לך, השלכות רוחב.

מיכל רוזין: אבל זה תמיד הטיעון.

מאיר שפיגלר: מאה אחוז.

מאיר שפיגלר: אז גם כאן, השלכות רוחב.

מיכל רוזין: רגע, רגע, בואו נלך עם זה.

מיכל רוזין: איזה השלכות רוחב?

מאיר שפיגלר: תשאלי אותם.

מיכל רוזין: על איזה עוד ענפים?

מאיר שפיגלר: הם טוענים שהפלטפורמה הזאת עלולה ליצור מצב שאנחנו מגדירים עצמאים כזכאים לקבל את מה שיש לשכירים.

מאיר שפיגלר: ואנחנו הוכחנו להם בצורה שאינה משתמעת לשני פנים, אף אחד נוסף לא ייכנס תחת האכסניה של צו סיווג מעסיקים.

מאיר שפיגלר: אף אחד.

מאיר שפיגלר: ואם הם חושבים אחרת, שהם יוכיחו.

מאיר שפיגלר: הם לא יכולים להוכיח, כי אף אחד לא ייכנס.

מאיר שפיגלר: אגב, עוד נקודה חשובה שתדעי.

מאיר שפיגלר: את יודעת בכמה אנשים מדובר?

מאיר שפיגלר: תזרקי.

מאיר שפיגלר: בערך ב-1,000.

מאיר שפיגלר: ואת יודעת כמה סך הכל שוהים תחת האכסניה של צו סיווג מעסיקים?

מאיר שפיגלר: גם, אל תפלי מהכיסא, 20,000.

מאיר שפיגלר: את יודעת כמה עצמאים יש במדינת ישראל שרשומים בביטוח הלאומי?

מאיר שפיגלר: 570,000.

מאיר שפיגלר: את יודעת כמה יש עם אלה שהם לא תחת ההגדרה?

מאיר שפיגלר: 680,000.

מאיר שפיגלר: חבר'ה, די.

יוראי להב-הרצנו: תודה רבה.

יוראי להב-הרצנו: חברות הכנסת, אתן רוצות להתייחס עכשיו או שנשמע את עלי כינג ממשרד האוצר לפני שאני אתן לכן להתייחס?

נעמה לזימי: אני רציתי להגיד שאני שלחתי על זה מכתב לראש אגף תקציבים ולשר האוצר ולא נעניתי על המכתב הזה.

יוראי להב-הרצנו: אז הנה, תקבלי עכשיו תשובה.

נעמה לזימי: בדיוק.

נעמה לזימי: ואני מאוד אשמח לקבל תשובה.

יוראי להב-הרצנו: אני רוצה עכשיו לשמוע את עלי בינג.

יוראי להב-הרצנו: עלי, למה אתה לא מכבד אותנו פה בנוכחותך?

עלי בינג: אתם צודקים.

עלי בינג: ימים קצת קשים פשוט וגם עם השלג פה הצפוי.

יוראי להב-הרצנו: אז רק בריאות, קודם כל.

מאיר שפיגלר: אין שלג.

מאיר שפיגלר: עוד פעם, השלכת רוחב, אין שלג.

מאיר שפיגלר: אני הגעתי לכאן, אין שלג.

מאיר שפיגלר: אמרו שיהיה שלג, אז הם כבר נמצאים במקום אחר.

נעמה לזימי: אהבתי מאיר, אתה צודק.

נעמה לזימי: זה בדיוק מה שהם עושים.

מאיר שפיגלר: זה מתאים להם.

עלי בינג: מאיר, רק אם אפשר שתספר את זה גם למסגרות אצלנו בגוש עציון, שאין שלג, שהמסגרות יהיו עד 16:00.

מאיר שפיגלר: עלי, אתה יודע, נו, עזוב.

מאיר שפיגלר: אתה יודע את הכל.

מאיר שפיגלר: בוא, תדבר.

אפרת רייטן: רגע, שמענו למה כן?

נעמה לזימי: מה זה שמענו, חבל על הזמן.

יוראי להב-הרצנו: שמענו בנאום חוצב להבות.

אפרת רייטן: למה כן, מהמוסד לביטוח הלאומי.

אפרת רייטן: מה עם משרד הרווחה, שמענו?

אפרת רייטן: לא.

אפרת רייטן: טוב, עלי, בבקשה, שלום, בוקר טוב.

עלי בינג: בוקר טוב.

עלי בינג: אני אציג טיפה רקע, למרות שאיתמר ומנכ"ל הביטוח הלאומי כבר הציגו את זה.

עלי בינג: אבל אני אגיד רגע שבעצם העובדים המדוברים הם באמת לא חסו תחת הצו.

עלי בינג: הצו קודם כל זה הצו שמגדיר איזה עובדים שהם עובדים עצמאיים ושאינם שכירים זכאים לקבל בעצם דמי אבטלה וגם מפרישים בגין זה דמי ביטוח לאומי מוגברים ביחס לעצמאים אחרים.

עלי בינג: ובעצם ביחד באנו לפני כשנה לוועדה הזאת ובעצם האוכלוסייה הזאת הוכנסה תחת הצו.

עלי בינג: הסיפור של מנגנון הגבייה על פניו היה אף לפני כן אותו מנגנון.

עלי בינג: לא היה בו איזה שהוא שינוי, אבל באמת האוכלוסייה החדשה שנכנסה לצו פתאום פעם ראשונה בעצם חסו תחת הצו, אז בעצם אמרו שמנגנון הגבייה אינו מיטבי, בגלל מה שבעצם תואר קודם, אז אני לא אחזור על זה.

עלי בינג: אבל יש איזה שהוא כפל בהפרשה מצד המעסיק וההפרשה מצד העובד עצמו.

עלי בינג: שמתוקן רק בסוף השנה ולכן מהווה איזה שהוא נטל תזרימי על אותם עובדים.

עלי בינג: נעשתה עבודה של האיגוד בראשות איתמר, ביחד עם הביטוח הלאומי, כפי שתואר קודם, עם המנכ"ל ודני זקן וכו'.

עלי בינג: אנחנו לא היינו חלק מאותה עבודה וזה בעצם הגיע אלינו קצת באיחור, שזה חבל.

עלי בינג: ובעצם ברגע שזה הגיע אלינו נכנסנו לעובי הקורה ואנחנו הבנו שהתיקון אמנם, כפי שציין המנכ"ל, הוא תיקון בעצם רק של מנגנון הגבייה והוא לא אומר שייכנסו אוכלוסיות חדשות.

עלי בינג: אבל יש בתיקון הזה בעצם כדי להשליך מהותית על מהות הצו.

עלי בינג: ואני אסביר.

עלי בינג: בגדול צו סיווג מבוטחים המטרה שלו לבוא ולהגיד שישנם עובדים שעל פניו, מבחינה טכנית, הם עובדים כמו עצמאים.

עלי בינג: זאת אומרת לא עובדים עם תלוש כמו שכירים, אלא עובדים עם חשבוניות כמו עצמאים.

עלי בינג: אבל מאפייניהם האחרים יותר דומים לשכירים.

עלי בינג: ולכן אנחנו רוצים לאפשר גם להם לקבל דמי אבטלה בעקבות אירוע אבטלה והם צריכים גם לעמוד בתנאי הזכאות וכו' וגם להפריש בגין זה דמי אבטלה.

עלי בינג: בפועל בעצם מה זה אומר?

עלי בינג: זה אומר שלאותם אנשים יש מעסיק.

עלי בינג: עכשיו, ההצעה כרגע שעומדת על הפרק אומרת שבעצם אותם עובדים הם יהיו היחידים שמפרישים את דמי הביטוח הלאומי.

עלי בינג: זאת אומרת שאין מעסיק בתמונה.

עלי בינג: להבדיל ממה שבעצם אמור להיות המאפיין של כל אותם העובדים, שהם בעצם דומים יותר לשכירים.

עלי בינג: וכמו שלכל אחד מאתנו ברור מי המעסיק שלי, גם ככה לאחרים.

עלי בינג: ולכן לתפיסתנו, ועוד פעם, נעשו על זה מספר רב של דיונים וזה צוותים רבים אצלנו באגף.

עלי בינג: אני בעצם רכז רווחה וביטוח לאומי, אבל מלווים את זה גם שני צוותים אחרים מהצוות הכלכלי אצלנו.

עלי בינג: בגלל שזה משליך גם על כל הסוגיה של (הפרעות בשידור הזום).

עלי בינג: זה משליך גם על הסוגיה של הסדרת הפלטפורמות שהיו בדיונים בוועדה.

עלי בינג: היה לנו דיון על זה, גם את השתתפת בו, יושבת ראש הוועדה, עם איתמר, כשדיברנו על הנושאים האלה ועל ההשלכות.

עלי בינג: אנחנו מבינים שמצד אחד יש פה איזה שהיא בעיה שאנחנו רוצים לתת לה מענה.

עלי בינג: אנחנו מבינים את המענה שהוצע, שיש לו פתרונות מסוימים, אבל יש לו גם חסרונות.

עלי בינג: ולכן אנחנו הצענו ללכת לכיוונים אחרים.

עלי בינג: לצערנו, כרגע לא מקדמים את הכיוונים האחרים.

עלי בינג: אני אגיד סתם שתי דוגמאות ויש לי יותר, של מתווים שהצענו.

עלי בינג: או מתווה אחד שלא אנחנו הצענו, אלא האיגוד של איתמר הציע אותו בעבר זה שהקיזוז לא יהיה קיזוז שנתי.

עלי בינג: זאת אומרת השיפוי של הנטל התזרימי לא יהיה שנתי אלא רבעוני.

עלי בינג: אין לנו שום התנגדות לזה, זה הביטוח הלאומי התנגד לזה.

עלי בינג: מבחינתנו זה פתרון טוב וסביר וראוי לעניין הזה, ככל שהוא מקובל על הביטוח הלאומי.

עלי בינג: אבל אותו אפשר לקדם מחר בבוקר ואז אני חושב שבא לציון גואל מהבחינה הזאת.

עלי בינג: חלופה נוספת שהצענו זו חלופה שבה בעצם בגין ההכנסות של אותו עובד החוסה תחת הצו, המעסיק יפריש גם בגין העובד.

עלי בינג: וככל שיש לעובד הכנסות נוספות העובד יפריש בגינם בעצם כמו עצמאי.

עלי בינג: חלופה שעל פניו גם אמורה לתת מענה וגם מבטלת את הנטל התזרימי ועדיין משאירה את המעסיק בתמונה, כפי שהיה נכון וראוי במקרה הזה.

עלי בינג: כי עוד פעם, אנחנו מתייחסים לעובדים האלה כאל שכירים.

אפרת רייטן: אוקיי, הבנתי.

נעה בן שבת: סליחה, על היחס אליהם כשכירים, מה ששכיר יכול לקבל זכאות גם אם המעסיק נמנע מלשלם לו דמי ביטוח עבורו.

מאיר שפיגלר: יפה מאוד.

נעה בן שבת: מה אתם עושים במקרה הזה?

נעה בן שבת: האם אתם תסכימו להתייחס אליהם גם ככה?

נעה בן שבת: גם לעניין הזה כשכירים?

נעה בן שבת: אם המעסיק, המעסיק צריך לשלם עבורם.

נעה בן שבת: המעסיק לא שילם.

נעה בן שבת: האם הם יהיו זכאים מכוח זה?

מאיר שפיגלר: אני אענה לך.

מאיר שפיגלר: קודם כל, זה לא מעסיק.

מאיר שפיגלר: המפיק לצורך העניין מקבל שירותים מהם.

מאיר שפיגלר: אין מבחינתו כלפיהם יחסי עובד מעביד.

מאיר שפיגלר: בואו נתחיל לשים סוף סוף את הדברים על השולחן.

מאיר שפיגלר: זה אחד.

מאיר שפיגלר: דבר שני, את צודקת נועה, מה שקורה - - -

אפרת רייטן: זה לא בדיוק, אגב, מה שאומרים אקט, זה לא נכון.

מאיר שפיגלר: שנייה.

מאיר שפיגלר: תכף אני אתייחס לדבריו של מר בינג.

מאיר שפיגלר: שנייה, שנייה.

אפרת רייטן: בואו רגע נעשה פה סדר.

אפרת רייטן: כי יש פה חוסר הגדרה בין כולם.

מאיר שפיגלר: אז אני עושה את זה, כבוד היושבת ראש.

אפרת רייטן: להיפך, אני חושבת שדווקא אם אני הבנתי אתכם נכון, בתקופה שאתם עובדים - - -

איתמר אביטן: בוודאי שמתקיימים יחסי עובד מעביד.

איתמר אביטן: העניין היחיד פה הוא נושא התלוש.

איתמר אביטן: שהם לא מוכנים לתת לנו, לשלם לנו בתלוש שכר כמעסיקים פוגעניים.

איתמר אביטן: וזה מטרתם, כדי שלא יהיה לנו ביטחון סוציאלי.

איתמר אביטן: שלא יהיה לנו הפרשות.

איתמר אביטן: הביטוח הלאומי מייחס אותנו כשכירים, וזה טוב שכך.

איתמר אביטן: אך חבר'ה, תבינו, זה אבסורד שהדיונים האלה מתנהלים.

איתמר אביטן: הרי מה מנכ"ל הביטוח הלאומי רוצה?

איתמר אביטן: הוא רוצה לפשט את הדברים.

איתמר אביטן: הם כל הזמן מדברים בירוקרטיה, הרשות לרגולציה, אני לא יודע מה, כדי להפחית את הדברים.

איתמר אביטן: בא מנכ"ל הביטוח הלאומי, רוצה לפשט את הדברים, לעשות אותם פשוטים.

איתמר אביטן: ומערימים קשיים שאלוהים, אני לא מצליח להבין.

איתמר אביטן: תבינו מה הוא אמר עכשיו באגף תקציבים.

איתמר אביטן: שביטוח לאומי יתעסק כל רבעון שיתחילו שם לגייס איזה 10 עובדים בביטוח לאומי חדשים כדי להתעסק.

אפרת רייטן: מבחינת

אפרת רייטן: כם זה בסדר?

איתמר אביטן: לא, זה פרוצדורות.

איתמר אביטן: לא, זה בלתי אפשרי.

איתמר אביטן: כבוד יושבת הראש, אנחנו צריכים להגיש דוחות כל רבעון.

אפרת רייטן: אוקיי.

עלי בינג: אני רק רוצה להגיב על זה.

עלי בינג: ההצעה הרבעונית, עוד פעם, אני ציינתי את זה, אולי לא הייתי ברור, זה לא הצעה שמשרד האוצר הציע, אלא הצעה ששמענו אותה דווקא מאיתמר, אז אני קצת מופתע על הביקורת.

עלי בינג: אבל מבחינתנו זו הצעה שהיא מקובלת.

עלי בינג: אנחנו לא הצענו אותה.

עלי בינג: אנחנו לא חושבים שזו הצעה מיטבית, אנחנו הצענו הצעה אחרת.

אפרת רייטן: אוקיי.

אפרת רייטן: הביטוח הלאומי יכול לעמוד בזה?

מאיר שפיגלר: לא.

מאיר שפיגלר: שנייה, אנחנו רוצים לומר משהו.

מאיר שפיגלר: אז קודם כל, וואלה, כל הכבוד לאגף התקציבים.

מאיר שפיגלר: מעשה של אצילות נפש בלתי רגילה.

מאיר שפיגלר: במקום שהם יממנו את הביטוח הלאומי, ואנחנו לא רוצים שיממנו אותנו תזרימית שנה, יממנו אותנו רבעון.

מאיר שפיגלר: כלומר רבע שנה.

מאיר שפיגלר: אחלה דבר.

מאיר שפיגלר: עכשיו תראי את הקטע, הם לא מסוגלים הרי, ריבונו של עולם, ללכת בצורה כזאת.

מאיר שפיגלר: הכל בצורה עקלקלה שלא מובילה בסוף לשום מקום.

מאיר שפיגלר: אנחנו רוצים להסדיר את זה כמו שצריך.

מאיר שפיגלר: בצורה שהיא פעם אחת ולתמיד ולא ללכת להרים עוד ועוד מערכות.

מאיר שפיגלר: זאת אומרת, מה שאמר איתמר, אני עכשיו צריך את מה שהביטוח הלאומי עושה פעם בשנה לעשות ארבע פעמים בשנה.

מאיר שפיגלר: אגב, במשרד האוצר באגף תקציבים אין להם בעיה.

מאיר שפיגלר: את זה הם יכולים לעשות גם יום יום.

מאיר שפיגלר: אין להם בעיה.

מאיר שפיגלר: לנו יש.

מאיר שפיגלר: אנחנו לא מוכשרים כמוהם.

מאיר שפיגלר: לא מסוגלים לעשות את הדברים יש מאין.

מאיר שפיגלר: בשום פנים ואופן לא.

אפרת רייטן: אני רוצה להבין.

מאיר שפיגלר: בשום פנים ואופן לא.

אפרת רייטן: אוקיי, אז לא.

אפרת רייטן: אז מה כן?

אפרת רייטן: אני לא הייתי כאן.

מאיר שפיגלר: את לא היית כאן.

מאיר שפיגלר: אמרנו בתחילת הדרך, יש מתווה ראוי, הגון, שמקובל על כל הגורמים הרלוונטיים זולת אגף התקציבים במשרד האוצר.

איתמר אביטן: חייב להגיד, זה מתווה קיים.

מאיר שפיגלר: למה?

מאיר שפיגלר: אני אסביר למה.

מאיר שפיגלר: כי הם חיים את בית היוצר האקדמי.

מאיר שפיגלר: הם לא מבינים שחוץ מאקדמיה יש גם מציאות.

אפרת רייטן: מה אומר המתווה הזה?

אפרת רייטן: לפרוטוקול.

מאיר שפיגלר: לגבות רק מהאנשים שהם הפרילנסרים, שהם אלה שנותנים את השירותים במקרה הספציפי שלהם למפיקים.

מאיר שפיגלר: ובזה בא לציון גואל.

מאיר שפיגלר: אגב, אני רוצה לענות למה שאמרה נועה.

איתמר אביטן: מאיר, אני אנסה שנייה.

איתמר אביטן: העובדים משלמים היום ביטוח לאומי.

מאיר שפיגלר: הם משלמים פעמיים.

איתמר אביטן: יפה.

איתמר אביטן: אז שהעובדים ימשיכו לשלם ביטוח לאומי.

איתמר אביטן: הביטוח הלאומי יקבל את הכסף שהוא צריך לקבל.

אפרת רייטן: מהעובדים, מהפרילנסרים, לא מהמפיקים.

איתמר אביטן: נכון.

איתמר אביטן: הוא יקבל כסף מהעובדים.

איתמר אביטן: אנחנו נמשיך לשלם ביטוח לאומי כמו ששילמנו עד היום.

מאיר שפיגלר: הם משלמים פעמיים עכשיו.

איתמר אביטן: אנחנו משלמים את זה.

איתמר אביטן: אין פה הפסד כספי, כי הכסף הזה מגיע.

איתמר אביטן: הרי אף אחד לא יכול להגיד, הרי מה ששמעתם ממשרד האוצר זה מדהים.

איתמר אביטן: גם אין פה עלות תקציבית.

איתמר אביטן: זאת אומרת העובדים ימשיכו לשלם בגין מה שהם שילמו.

איתמר אביטן: על פי זה יחושב דמי האבטלה ובא לציון גואל.

איתמר אביטן: זהו.

אפרת רייטן: רק עוד שנייה.

אפרת רייטן: התקנות שנמצאות כבר חודשים אצל שר הרווחה ואמור לחתום עליהם, זה המתווה שאתה עכשיו תיארת.

מאיר שפיגלר: כן.

אפרת רייטן: כן.

אפרת רייטן: מיכל, רצית להגיד משהו?

מאיר שפיגלר: רק אני יכול לענות לנועה, אם אפשר?

אפרת רייטן: כן.

מאיר שפיגלר: נועה, תשמעי, את אמרת דבר נכון מאוד.

מאיר שפיגלר: היום, תראי את האבסורד.

מאיר שפיגלר: אם הגורם שמקבל שירותים מהם לא מפריש את דמי הביטוח הם מבוטחים.

מאיר שפיגלר: אוקיי?

מאיר שפיגלר: בעוד שאם הם יעבירו בצורה ישירה וחס וחלילה לא ישלמו דמי ביטוח הם לא יהיו מבוטחים.

מאיר שפיגלר: זה כאילו לרעתם.

מאיר שפיגלר: ובכל זאת הם רוצים את זה, כי הם יודעים שזה נכון ומוצדק וראוי.

מיכל רוזין: זה מטריד אותי מאוד.

יוראי להב-הרצנו: אני מאוד שמח לראות פה את מאיר שפיגלר מדבר ככה מדם ליבו.

יוראי להב-הרצנו: וזה מעורר השתאות.

יוראי להב-הרצנו: עלי, אבל אני רוצה שתסביר לי מה, למה הטענה של שפיגלר לא נכונה?

יוראי להב-הרצנו: למה אין כאן השלכות רוחב?

אפרת רייטן: שנייה יוראי.

אפרת רייטן: לפני שאתה חוזר לאלי, מיכל, מה שמטריד אותך זה המתווה הזה שעלול להשאיר אותם בלי הגנה?

מיכל רוזין: לא, אני הולכת אתכם אם זה מה שאתם חושבים שנכון.

איתמר אביטן: לא, המתווה הזה ישאיר אותנו, התקנות כן ישאירו.

איתמר אביטן: נהייתי מומחה לביטוח הלאומי לצערי.

איתמר אביטן: כן?

איתמר אביטן: בואו, בסך הכל ביקשנו דמי אבטלה והפכנו להיות כאלה צריכים להיות מומחים.

איתמר אביטן: אני חושב שהשאלה נשאלה בעקבות זה שנוצר מצב שמעסיקים בעצם לא פעלו על פי הדין ולא הפרישו דמי ביטוח לאומי.

איתמר אביטן: הביטוח הלאומי דרש טופס מסוים שנקרא 857 והמעסיקים נעלמו ולא העבירו.

איתמר אביטן: ואז באו העובדים, דרשו אבטלה או דרשו דמי פגיעה או כל דבר אחר ואז הביטוח הלאומי אמר אין לנו הוכחה שהמעסיק קיבל כסף.

איתמר אביטן: עכשיו, עובד שכיר, מה שנקרא בתלוש משכורת, הכל פה מתחבר לכלכלת החלטורות.

איתמר אביטן: זה פשוט לא יאמן, כבוד יושבת הראש.

איתמר אביטן: אבל במקרה של עובד שמקבל תלוש משכורת, זה לא משנה.

איתמר אביטן: הוא בא עם העתק של תלוש המשכורת.

איתמר אביטן: הביטוח הלאומי לא בודק האם הוא קיבל כסף בעבור זה או לא.

איתמר אביטן: הוא קודם כל נותן לעובד ואחר כך מה שנקרא אגף הגבייה של הביטוח הלאומי מתעסק מול המעסיק.

איתמר אביטן: במקרה של ההצעה הזאת זה גם שומר עלינו בעניין הזה, זה בסדר.

איתמר אביטן: אין פה פגיעה חס ושלום.

איתמר אביטן: דרך אגב, ההצעה של האוצר הייתה מדהימה.

איתמר אביטן: הוא אמר שהעובדים יורידו מקדמות.

איתמר אביטן: אתם יודעים מה זה אומר שבן אדם יוריד מקדמות וישכח להעלות אותם?

איתמר אביטן: אנחנו יודעים, העובדים שלנו לפעמים גם שוכחים לקחת משכורת.

איתמר אביטן: אתם מבינים מה הוא אמר לנו?

איתמר אביטן: הוא אמר לנו שיכול להיות שעובד יוריד מקדמות, יפגע, יכול להיות יפגע בעבודה, באיזה שהיא עבודה שהוא עשה שהיא לא מה שנקרא במסגרת הצו וחייו יהרסו לחלוטין.

איתמר אביטן: וזו הייתה ההצעה.

איתמר אביטן: אבל הסברנו להם תקשיבו, אתם נותנים פה הצעות, שאלוהים ישמור, שכל היועצים החשבונאים שלנו אומרים בשום פנים ואופן לא.

איתמר אביטן: אתם עלולים להשאיר את העובדים פגיעים.

איתמר אביטן: אז אנחנו מנסים להסביר.

איתמר אביטן: מדברים בצורה הכי יפה.

איתמר אביטן: אבל אני אגיד, חבר הכנסת להב, הסיבה, בוא נגיד את הסיבה שלהם.

איתמר אביטן: הם אמרו לנו את הסיבה.

יוראי להב-הרצנו: בוא נשמע מהם.

איתמר אביטן: כן.

איתמר אביטן: אבל אתה יודע, בוא אני אגיד לך מה אני הבנתי את הסיבה שלהם.

איתמר אביטן: הם באים ואומרים תקשיבו, זה בעוקף דמי אבטלה לעצמאיים, שעכשיו מתקדם בכנסת.

איתמר אביטן: לגישת האוצר לא יהיה דמי אבטלה לעצמאים.

איתמר אביטן: הם אמרו לי את זה בפנים.

איתמר אביטן: תשכחו מזה.

איתמר אביטן: מה שעכשיו בכנסת מצביעים וזה, זה אולי חברי הכנסת רוצים.

איתמר אביטן: אנחנו באוצר לא רוצים, זה לא יקרה.

איתמר אביטן: אוקיי?

איתמר אביטן: אתם נבחרי הציבור, אבל אנחנו מחליטים.

איתמר אביטן: אז לא יהיה דמי אבטלה לעצמאיים ולכן אנחנו חושבים שזה עוקף.

איתמר אביטן: אבל צריכים להבין שבספטמבר 2020 אני דיברתי עם הביטוח הלאומי.

איתמר אביטן: אני הבנתי מביטוח לאומי שקרוב ל-40 ארגונים פנו כדי שיכניסו אותם תחת הצו ומנכ"ל הביטוח הלאומי רק אחרי בדיקות והסתכלות והכל, הסכים רק להכניס אותנו.

איתמר אביטן: זאת אומרת שהוא אומר שלא יהיה תוספת מבוטחים הוא לא אומר את זה סתם.

איתמר אביטן: בתקופת הקורונה פנו אליו מאות אלפי עצמאים שהם באמת עובדים והמעסיק מעסיק אותם בצורת כלכלת החלטורה.

איתמר אביטן: והוא נאלץ לסרב.

איתמר אביטן: כי באמת אצלנו מצאו מהות יחסי עבודה ברורים.

איתמר אביטן: אנשים מועסקים תקופות ופשוט מעסיקים אותם עם חשבונית ואין סיבה שהם לא יקבלו דמי אבטלה.

איתמר אביטן: אז צריכים להבין שאין תוספת ואין פה עניין רוחבי ואם לא יהיה דמי אבטלה לעצמאים אז לא יהיה דמי אבטלה לעצמאים ואנחנו נישאר על הצו הזה שקיים משנות ה-80.

איתמר אביטן: ואם יהיה דמי אבטלה לעצמאים אז הם אומרים אם יהיה דמי אבטלה לעצמאים והחוק יעבור אין לנו שום בעיה שהתקנות האלה יעברו איך שהן.

איתמר אביטן: אז אנחנו באנו והצענו, אני רוצה להגיד, אין בעיה.

איתמר אביטן: אתה אומר שזה יעבור או לא יעבור?

איתמר אביטן: תאשר את התקנות כהוראת שעה.

איתמר אביטן: בוא ניתן את 2022 כהוראת שעה.

איתמר אביטן: בוא נראה אם יעבור דמי האבטלה לעצמאים או לא, מה שמפריע לכם, ובואו נדבר בתחילת 2023.

איתמר אביטן: גם זה לא.

אפרת רייטן: זאת גם הייתה ההצעה שלנו, של הוועדה.

מאיר שפיגלר: אמרנו להם.

מאיר שפיגלר: רק מילה אחת.

מאיר שפיגלר: אמרנו להם, באמת, אתם כל כך מפחדים?

מאיר שפיגלר: מאה אחוז, בואו נעשה את זה תקופה אפילו לא של שנה.

מאיר שפיגלר: אפילו חצי שנה.

מאיר שפיגלר: בואו נראה אם צל ההרים כהרים.

מאיר שפיגלר: מה קרה?

מאיר שפיגלר: למה הכל נגד?

אפרת רייטן: רגע, לפני שאנחנו חוזרים אליך עלי, אני רוצה רגע כן לפנות לאסתי זקהיים מההסתדרות החדשה, פורום עצמאים מבית ההסתדרות, שביקשה גם לדבר.

איתמר אביטן: היא גם יו"ר איגוד השחקנים לשעבר.

אפרת רייטן: ברור.

אפרת רייטן: והייתה המורה לי פעם למשחק.

אפרת רייטן: היא אתנו?

אפרת רייטן: כן.

אפרת רייטן: היי אסתי, בוקר טוב.

אסתי זקהיים גראוס: בוקר טוב.

אפרת רייטן: אני כבר מתנצלת וככה מגבילה את הזמן שיש לנו, כי המליאה ממש מתחילה.

אפרת רייטן: יש לך ממש שלוש דקות.

אסתי זקהיים גראוס: אני אעשה את זה קצר, כי אני חושבת שאיתמר מביע את כאבנו באופן מצוין ומושלם.

אסתי זקהיים גראוס: אני פשוט רוצה להוסיף שצריך למצוא איזה שהיא דרך לעזור דווקא לאמני הילדים ולאמני הסטנד-אפ.

אסתי זקהיים גראוס: דווקא אנשים שהמעסיק הוא לא, זאת אומרת, אנחנו לא יכולים לספור להם את מספר ההצגות.

אסתי זקהיים גראוס: אנחנו לא יכולים לספור להם את מספר ימי הצילום.

אסתי זקהיים גראוס: ואנחנו נשארים במצב שאצלנו, ואני מקבלת טלפונים יום יומיים מאנשים שלא יודעים מה לעשות.

אסתי זקהיים גראוס: כי אין להם כסף.

אסתי זקהיים גראוס: כי ביטלו להם הצגה וביטלו עוד הצגה.

אסתי זקהיים גראוס: לי ביטלו שבוע שעבר שתי הצגות וסדנה והרצאה.

אסתי זקהיים גראוס: עכשיו, כל אחד זה מעסיק שונה לגמרי.

אסתי זקהיים גראוס: אני עובדת כעצמאית ואני נותנת חשבוניות ואין לי למי לתת חשבוניות.

אסתי זקהיים גראוס: אז השאלה היא איך אפשר לעשות משהו שיכליל?

אסתי זקהיים גראוס: כי באמת רוב השחקנים הם עצמאים.

אפרת רייטן: כן.

אפרת רייטן: תודה רבה אסתי.

אפרת רייטן: אני רוצה לשוב לאגף התקציבים, לדקות האחרונות.

אפרת רייטן: עלי, מה מונע ממשרד האוצר לקבל את ההצעה שעלתה פה ואתם מכירים אותה גם שלנו, של הוועדה, להפוך את זה להוראת שעה.

אפרת רייטן: לתת לדברים האלה, התקנות כבר קיימות וגם הבנתי שבסך הכל גם הנה, הביע את דעתו המנכ"ל.

אפרת רייטן: גם שר הרווחה.

אפרת רייטן: בעצם למה משרד האוצר עומד על הרגליים האחוריות ולא אומר אוקיי, בואו נבחן את הדברים.

אפרת רייטן: יש צוות ממילא במשרד האוצר שבוחן את המשמעויות של החקיקה שעוברת כאן בכנסת לגבי דמי אבטלה לעצמאים וכו' וכו'.

אפרת רייטן: למה שלא לתת פה עכשיו את הפתרון הזמני, בלי מחויבות ולקיים ולראות גם אולי בעצם הפתרון הזה הוא הפתרון המיטבי, הוראת שעה.

עלי בינג: אז כמה דברים.

עלי בינג: ברשותך, אני אתייחס לעוד מספר דברים.

עלי בינג: אחד, רבים מהדברים שאמר איתמר בשם האוצר להבנתי אינם מדויקים בכלל וחבל לי שהם נאמרו.

עלי בינג: אני לא רציתי להתפרץ, אבל אני לא חושב שזה נכון.

עלי בינג: שתיים, בנוגע לשאלתה של חברת הכנסת מיכל רוזין, בהמשך למה שאמר המנכ"ל לביטוח לאומי, כן חשוב להדגיש שבהיבט הזה עשויה להיות פגיעה באותם עובדים.

עלי בינג: כי באמת לפי הפסיקה וחוות הדעת המשפטית שאנחנו קיבלנו, אז באמת עובד שהמעסיק לא הפריש בגינו דמי ביטוח לאומי, בדרך כלל זה לא פוגע בזכויות שלו.

עלי בינג: אחרי זה, זה ביטוח לאומי מתקזז מול המעסיק.

עלי בינג: אבל מבחינת העובד הזכאות שלו בעקבות אירוע ביטוח, בין אם זה אבטלה ובין אם זה נפגע עבודה וכו', איננה נפגעת.

עלי בינג: ככל שהם יעברו למנגנון החדש, המוצע כעת על ידי איתמר ועל ידי המנכ"ל לביטוח הלאומי וככל שהם לא יפרישו, הם לא יהיו זכאים.

עלי בינג: זו הפסיקה.

עלי בינג: אז חשוב להגיד שבהיבט הזה, ככל שעובד שחוסה כיום תחת הצו והמעסיק בגינו מפריש או לא מפריש, הזכאות שלו (הפרעות בשידור הזום).

עלי בינג: וככל שהוא לא יפריש בעצמו כעצמאי, ואיתמר קודם ציין שהם לפעמים הפרשים ולפעמים לא וכו', כן עשויה להיות בהם פגיעה.

עלי בינג: אני רק אומר את זה לפרוטוקול כדי שזה לא יישאר פתוח.

עלי בינג: עכשיו בנוגע לשאלה שנשאלתי.

עלי בינג: אנחנו כאמור ישבנו על המדוכה כבר זמן מה מאז שזה הגיע אלינו, מספר חודשים.

עלי בינג: הצענו כמה פתרונות.

עלי בינג: חלקם טובים יותר, טובים פחות.

עלי בינג: משום מה, גם איתמר וגם ביטוח לאומי לא מקיימים איתנו שיח כדי להשלים את הפתרונות האלה, אלא הם נשארים רק בהצעה הנוכחית.

אפרת רייטן: אבל למה, עלי, למה אתם נגד?

עלי בינג: אני מגיע לזה.

עלי בינג: הסברתי קודם.

יוראי להב-הרצנו: אני לא הצלחתי להבין.

אפרת רייטן: לא, אבל השיקול שאתה הצעת זה שיקול שהם צריכים לקחת על עצמם.

אפרת רייטן: אם הם ייפגעו בזה, אז בסדר.

אפרת רייטן: אתה יודע, זה לא עניין של אגף התקציבים.

עלי בינג: לא, לא.

עלי בינג: א', אנחנו כן רואים בעצמנו גם - - -

מאיר שפיגלר: אה, הם פטרנליסטיים עכשיו.

אפרת רייטן: לא, לא, אלי.

עלי בינג: אבל אני כן אגיד, שנייה, אני כן אגיד, זה לא השיקול המשמעותי.

אפרת רייטן: אז מה השיקול המשמעותי?

אפרת רייטן: אני לא מבינה.

עלי בינג: אני אסביר.

עלי בינג: הסברתי קודם ואני אסביר שוב.

מאיר שפיגלר: אז אתם לא דואגים להם.

מאיר שפיגלר: שאני רק אדע.

מאיר שפיגלר: אוקיי.

עלי בינג: מבחינת מהות, בסופו של דבר הצו הזה אמורים לחסות תחת הצו הזה עובדים שבמאפיינים שלהם הם דומים יותר לשכירים, על אף שתנאי העבודה שלהם מבחינה פורמלית הם יותר כמו עצמאיים.

עלי בינג: לכן אנחנו חושבים שקודם כל, ואמרתי את זה גם קודם, הנושא הזה, וציין את זה גם איתמר וגם חברי הכנסת.

עלי בינג: הנושא הזה נמצא כעת בדיונים רבים.

עלי בינג: בין אם זה הסיפור של דמי אבטלה לעצמאים ובין אם זה הסיפור של הפלטפורמות וכו'.

אפרת רייטן: אז לכן אנחנו לא מציעים שום הוראת קבע.

עלי בינג: רגע, שנייה.

אפרת רייטן: מציעים הוראה זמנית שתיתן כאן מענה ואגב, יכול להיות שכולנו נגיד שוואלה, זה גם עובד מצוין ואולי נאמץ אותה להמשך.

יוראי להב-הרצנו: או שלא.

יוראי להב-הרצנו: ונחזור.

אפרת רייטן: או שלא.

אפרת רייטן: כן, כמו פיילוט.

עלי בינג: אני מבין.

עלי בינג: עכשיו, אני רגע אומר.

אפרת רייטן: וזה בלי עלות תקציבית אמרנו ולא קובעים כאן עקרונות ומסמרות שאי אפשר יהיה לזוז מהם.

אפרת רייטן: אני חושבת שאף אחד לא מפסיד כאן, עלי.

עלי בינג: אז אני אסביר.

עלי בינג: קודם כל, אנחנו יודעים שבדברים האלה קשה, הרבה מאוד פעמים קשה לחזור אחורה מהוראות שעה.

אפרת רייטן: לא, לא נכון.

אפרת רייטן: לא נכון.

אפרת רייטן: אני לא מסכימה איתך.

אפרת רייטן: כמה הוראות שעה עכשיו נגמרו לנו.

אפרת רייטן: אנחנו היינו צריכים, אנחנו חברי הכנסת היינו צריכים לרדוף אחריכם תאריכו בבקשה את הוראת השעה.

אפרת רייטן: להיפך, הכדור דווקא במשרדי הממשלה וממש לא אצלנו.

אפרת רייטן: הוראת שעה זה הקטע שלה.

אפרת רייטן: זה דווקא באסה שהיא נגמרת.

עלי בינג: בסופו של דבר אני מציע ללכת להוראת שעה לכיוון שאנחנו רוצים ללכת אליו, כממשלה.

עלי בינג: עוד פעם, כיוון שאנחנו חושבים שהוא נכון.

אפרת רייטן: אבל כממשלה או כמשרד האוצר?

מאיר שפיגלר: מה זה "אנחנו"?

מאיר שפיגלר: סליחה רגע, אתה הממשלה?

עלי בינג: רגע, רגע, כממשלה.

מאיר שפיגלר: עלי, הפכת להיות הבמאי עכשיו?

אפרת רייטן: מה עם משרד הרווחה?

אפרת רייטן: האם הוא שותף מלא?

עלי בינג: הוא חלק מהממשלה, אנחנו צריכים להגיע ביחד.

מאיר שפיגלר: אה, עכשיו חלק.

מאיר שפיגלר: טוב.

אפרת רייטן: לא, אז אני שואלת שוב.

אפרת רייטן: רגע, בלי עצבים.

אפרת רייטן: אני מנסה להבין.

אפרת רייטן: כשאתה אומר הממשלה, המדיניות שלה, זה כולל גם את משרד הרווחה?

עלי בינג: בוודאי.

עלי בינג: מה זאת אומרת?

עלי בינג: בוודאי.

עלי בינג: אני חושב, ומבחינתי גם הביטוח הלאומי.

עלי בינג: אני יודע שמנכ"ל הביטוח הלאומי שעכשיו קיבל בקבוק מים, מתעצבן מידי פעם כשאני אומר שהם חלק מהממשלה.

עלי בינג: אבל אני מתכוון לממשלה רגע במובן הרחב.

אפרת רייטן: אבל הוא לא שותף לעמדה שלך, עלי.

אפרת רייטן: לכן אני מחדדת.

איתמר אביטן: גם השר לא שותף לעמדה שלו.

איתמר אביטן: השר אמר לו במפורש שהוא איתנו.

איתמר אביטן: השר אמר במפורש שהוא תומך בעמדה שלנו ורק מי שעוצר את זה, זה האוצר.

איתמר אביטן: רק האוצר.

אפרת רייטן: אז מה עושים עם זה, עלי?

עלי בינג: אז אני אומר, מה שאני מציע זה שבמקום להתקבע תחת פתרון אחד שאנחנו (הפרעות בשידור הזום) לא מעט חסרונות.

עלי בינג: ואנחנו הבאנו מספר פתרונות אחרים.

עלי בינג: לצערי, לא הביטוח הלאומי ולא איתמר, לא הרימו את הכפפה כדי לעשות עליהם דיונים טיפה יותר מעמיקים.

אפרת רייטן: למה, למה אתה חושב את זה, עלי?

אפרת רייטן: אני חושבת שהם התעסקו.

עלי בינג: למה?

עלי בינג: כי זה מה שהיה.

עלי בינג: אנחנו הצענו פתרון.

עלי בינג: איתמר התנגד לזה תוך דקה.

עלי בינג: אמר שהוא יבחן את זה.

עלי בינג: מאז לא חזר אליי עם זה.

יוראי להב-הרצנו: עלי, אני לא מצליח להבין.

יוראי להב-הרצנו: אנחנו שואלים אותך מה ההתנגדות של האוצר.

יוראי להב-הרצנו: אתה אומר זה אירוע מורכב שדורש עוד דיונים.

יוראי להב-הרצנו: זאת התשובה.

יוראי להב-הרצנו: עכשיו, אני מנסה להבין.

עלי בינג: לא, אז אני אסביר.

עלי בינג: אז אולי לא הייתי ברור.

יוראי להב-הרצנו: האם יש התנגדות עקרונית.

יוראי להב-הרצנו: מהן השלכות הרוחב?

יוראי להב-הרצנו: על איזה עוד עובדים זה יכול להשפיע לשיטתך?

יוראי להב-הרצנו: כי יושב פה מנכ"ל הביטוח הלאומי ויש לו מושג או שניים לגבי תקבולים ומיסוי.

יוראי להב-הרצנו: בוא תגיד לי מה, על איזה סוג נוסף של השלכות רוחב אתה מדבר.

מאיר שפיגלר: אגב, אנחנו מוכנים להתחייב שלא יתווסף עובד אחד.

אפרת רייטן: בבקשה.

אפרת רייטן: עלי, יש לנו דקה לסיום הישיבה, כי אנחנו צריכים להיכנס.

אפרת רייטן: קיבלנו אורכה של 10 דקות מיושב ראש הכנסת.

אפרת רייטן: אבל אני לא רוצה לגלוש יותר.

עלי בינג: אז אני אסביר.

עלי בינג: בסופו של דבר הנושא הזה של הסדרה, עוד פעם, של עובדים שכירים לעומת עובדים עצמאים זה נושא מורכב.

עלי בינג: מי שחוסה תחת הצו זה אנשים שהם עובדים, שאמור להיות להם מעסיק ברור שהוא אמור לשאת בחלק מהעלויות, כמו עובדים שכירים אחרים.

עלי בינג: שעובד שכיר אחר, דמי הביטוח הלאומי - - -

אפרת רייטן: אנחנו לא נפתור את הבעיה העקרונית הזאת.

אפרת רייטן: בגלל זה אנחנו לא יכולים לזוז מהנקודה הזאת.

נעה בן שבת: הכוונה היא שהתיקון יהיה רק על עובדי הבמה?

עלי בינג: אבל רגע, כן חשוב להבין רגע.

עלי בינג: ההצעה הנוכחית כרגע - - -

נעה בן שבת: רק על עובדי הבמה?

מאיר שפיגלר: כן, כן, כרגע כן.

מאיר שפיגלר: אנחנו רוצים את זה על כולם, אבל על כולם הם לא יכולים לעשות כלום כיוון שזה לא תלוי בהם.

מאיר שפיגלר: זה כבר מצב קיים.

מאיר שפיגלר: הסיפור של עובדי הסט והבמה זה משהו חדש, שנכנס בספטמבר 2020.

מאיר שפיגלר: בואו נשים את הדברים על השולחן.

אפרת רייטן: אני מודה, ואתה יודע שקיימנו על זה כבר כמה שיחות וגם איתך באופן אישי וגם עם המנכ"ל לביטוח הלאומי וגם עם איתמר.

אפרת רייטן: ואני מודה שאת רוב הדברים אני ממש מבינה מהר.

אפרת רייטן: ופה אני תקועה ואני אומרת שאני לא מצליחה להבין את ההתנגדות העקרונית הזאת שהיא בעיניי מנותקת כרגע לסיטואציה, להסכמה של המוסד של הביטוח הלאומי, של משרד הרווחה.

אפרת רייטן: ככל שאני מבינה אין התנגדות של השר.

אפרת רייטן: אנחנו מציעים כאן פתרון שלא אמור לפגוע כהוא זה לא בעמדות שלכם, לא לפתרון לאורך זמן שאמור לתת כאן איזה שהוא פתרון רוחבי של הגדרות וכו', שאתם יושבים על זה.

אפרת רייטן: אבל זה יכול לקחת חודשים, אם לא שנים, אנחנו יודעים את זה.

אפרת רייטן: וכרגע עולה כאן צורך ספציפי.

אפרת רייטן: ואני אומרת לך שהקריאה שיוצאת מכאן, מהוועדה, כפי שאתם יודעים, שאמרנו לכם את זה, תתקנו את זה כהוראת שעה.

אפרת רייטן: תהפכו את זה למשהו שהוא זמני.

אפרת רייטן: משהו שאפשר לבחון את הדברים.

אפרת רייטן: משרד האוצר ימשיך לבחון את ההשלכות הגדולות, גם לגבי דמי אבטלה לעצמאים וכו'.

אפרת רייטן: זה לא פוגע אחד בשני.

אפרת רייטן: ואם זה לא טוב, זו הוראת שעה והיא פגה מעצמה.

אפרת רייטן: אז אני שוב, אני באמת מנסה להיכנס לראש שלכם תמיד.

אפרת רייטן: אתה יודע את זה בהרבה דברים, גם לצערי אני מבינה אתכם.

אפרת רייטן: אבל במקרה הזה אני לא מצליחה להתחבר לרציונל.

אפרת רייטן: אז או שאני לא הבנתי או שאתם לא הסברתם טוב.

אפרת רייטן: אבל משהו כאן הוא לא, אין לנו, אנחנו לא יכולים לצאת מכאן בקול ובקריאה ולהגיד 'טוב, יאללה, הם צודקים'.

אפרת רייטן: לא, זה לא יקרה, עלי.

אפרת רייטן: אני צריכה לסיים את הדיון הזה ושוב אנחנו נשארים.

עלי בינג: אין בעיה.

עלי בינג: אם אפשר רק משפט אחרון.

עלי בינג: יש עוד פתרונות.

עלי בינג: זאת אומרת, אם יש מצב שרוצים לפתור אותו ומוצעים עוד פתרונות, אפשר לבחון עוד פתרונות.

אפרת רייטן: אוקיי.

אפרת רייטן: אז בוא נקבע.

עלי בינג: אני מופתע שהוועדה לא קוראת גם לאיתמר ולביטוח הלאומי לבחון את הפתרונות הנוספים.

אפרת רייטן: אין בעיה.

אפרת רייטן: אז אנחנו קוראים לכם וקובעים שבעוד שבועיים יהיה כאן דיון נוסף.

אפרת רייטן: תדונו בזמן הזה על כל הפתרונות הנוספים ותציעו אותם.

אפרת רייטן: אבל תגיעו להסכמה.

מאיר שפיגלר: אוקיי.

מאיר שפיגלר: למרות שהנבואה ניתנה את יודעת למי, אני כן רוצה לבוא ולומר את אשר עתיד להיות.

מאיר שפיגלר: לא יהיה כלום, כי הפתרונות שלהם הם תמיד עקומים.

מאיר שפיגלר: במקום ללכת ישר הולכים עקום, עם מודלים מבית היוצר של האקדמיה ולא של המציאות היום יומית.

אפרת רייטן: ניסינו לפשט, זה מה שאני אומרת.

מאיר שפיגלר: שנייה, כבוד היושבת ראש.

מאיר שפיגלר: אנחנו ישבנו.

מאיר שפיגלר: זה נכון שאנחנו לא מקצועיים.

מאיר שפיגלר: אבל ניסינו להיות כאלה.

מאיר שפיגלר: וישבנו ונברנו ובדקנו ובחנו.

מאיר שפיגלר: כי הם לא מיישמים כלום, אנחנו מיישמים.

מאיר שפיגלר: אנחנו יודעים מה המשמעות.

מאיר שפיגלר: שישבו בינם לבין עצמם, ממילא הם רוצים את זה.

אפרת רייטן: בסדר גמור.

אפרת רייטן: אז אנחנו נותנים שבועיים.

אפרת רייטן: ובעוד שבועיים אתם תבואו ותציגו את הדיונים שלכם, את המסקנות שלכם.

אפרת רייטן: אם הגעתם לפשרה, מצוין.

אפרת רייטן: ואם לא, אחרי זה הוועדה תוציא מכתב, אחרי שאנחנו נשמע אתכם לשר הרווחה ולשר האוצר ותקבלו את דעתנו בעניינים האלה.

אפרת רייטן: תודה רבה לכולכם, הדיון הסתיים.